SKRIFTLIG FORESPOERGSEL E-2658/97 af Patricia McKenna (V) til Kommissionen (1. september 1997)

Om: Forbindelsen mellem BSE og Creutzfeldt-Jacobs sygdom

Den 1. juli 1997 udsendte det engelske raadgivende udvalg om BSE (SEAC) et dokument om forskningen vedroerende forbindelsen mellem BSE og Creutzfeldt-Jacobs sygdom.

I dette dokument anfoertes det, at man ikke kunne modbevise den paastaaede forbindelse mellem BSE og Creutzfeldt-Jakobs sygdom. Det anfoertes endvidere, at der hidtil ikke er tilstraekkelig dokumentation for videnskabeligt at bevise, at der er en kausalforbindelse mellem de to sygdomme.

Har Kommissionen behandlet SEAC-dokumentet, og kan den i givet fald godkende den videnskabelige metode, som er anvendt ved udarbejdelsen?

Kommissionen bedes anfoere naermere oplysninger om dens egen forskning vedroerende forbindelsen mellem de to sygdomme, og om der er gjort fremskridt indtil nu?

Svar afgivet paa Kommissionens vegne af Édith Cresson (24. oktober 1997)

Kommissionen er bekendt med dokumentet med titlen »Research into the Link between Bovine Spongiform Encephalopathy (BSE) and new variant Creutzfeld-Jakob Disease (nvCJD)«, som er offentliggjort af Det Forenede Kongeriges raadgivende komité vedroerende BSE (Spongiform Encephalopathy Advisory Committee (SEAC)) den 1. juli 1997. Konklusionen i dette dokument, der udkom den 1. juli 1997, var at det til trods for, at de indhoestede konkrete vidnesbyrd talte for den slutning, at der var en forbindelse mellem BSE og nvCJD, var det ikke nok til at dette kunne anses for at vaere et videnskabeligt bevis for, at der vare tale om en aarsagssammenhaeng. Den benyttede videnskabelige metode var den nyeste og i traad med de resultater, der var opnaaet som led i faellesskabsforskningsprojekter paa dette omraade.

Imidlertid er der fire laegevidenskabelige artikler, som for nylig er blevet offentliggjort, (den 25. september 1997 i »The Lancet« og den 2. oktober 1997 i »Nature«,) og som indeholder nye elementer, der taler for, at der er en vis forbindelse mellem BSE og nvCJD. De foerste to indeholder for foerste gang en fuldstaendig beskrivelse af de saerlige kliniske og psykiatriske traek ved de foerste 14 tilfaelde af nvCJD, der er opdaget i Det Forenede Kongerige. De to andre rummer vidnesbyrd om, at det er den samme stamme sygdomsfremkaldende faktorer, der foraarsager BSE, som er ansvarlig for udviklingen af nvCJD.

Paa faellesskabsplan vil forskningen i BSE og nvCJD blive viderefoert inden for rammerne af Kommissionens handlingsplan for humant og animalsk transmissible spongiforme encephalopatier (transmissible spongiform encephalopathy - TSE), som vedtoges den 13. november 1996. Hensigten med denne plan er at etablere en overordnet metode for forskningen paa dette felt, omfattende alle aspekter fra epidemiologi til risikovurdering, soegning efter diagnostiske redskaber eller terapeutiske fremgangsmaader, samt en naermere karakterisering af selve arten af det sygdomsfremkaldende stof.

Der har allerede fundet to saerlige forslagsindkaldelser sted. Udvaelgelsen af projekter er afhaengig af den formelle vedtagelse af forligsproceduren med hensyn til det finansielle supplement til det fjerde rammeprogram.

Faellesskabsstoettet forskning vil bidrage til at naa frem til fuld forstaaelse af de mekanismer, der er involveret i den fortsatte udvikling af »nvCJD«.